gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl en gl gl gl pt gl gl ja en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Alerta laranxa por vento para esta segunda feira
Sábado, 24 de setembro de 2022
A previsión é que o vento do sudoeste chegue a acadar os 100 quilómetros por hora nas provincias d'A Coruña, Pontevedra e Lugo.
Tags: alerta laranxa temporal vento
A Dirección Xeral de Emerxencias e Interior da Xunta alertou este domingo de que na segunda feira producirase un "episodio meteorolóxico adverso" de nivel laranxa que ocasionará o vento en terra e no mar.
Segundo o parte emitido pola Axencia Estatal de Meteoroloxía, a través da Delegación Territorial en Galiza, a previsión é que o vento do sudoeste chegue a alcanzar os 100 quilómetros por hora nas provincias d'A Coruña, Pontevedra e Lugo -na Mariña, no centro da provincia e na montaña-.
Durante a xornada, os episodios máis fortes daranse entre as 10h00 e as 18h00, mentres o resto do día as rachas máximas acadarán unha velocidade de 80 quilómetros por hora, o que supón un "nivel amarelo" de alerta. En Ourense e Lugo -sur-, agárdanse rachas máximas por volta dos 80 quilómetros por hora, entre as 06h00 e as 20h00 -nivel amarelo-. Ademais, durante todo o día, prevese unha precipitación acumulada en 12 horas de 40 milímetros.
Fortes ventos do sudoeste na costa
A Axencia Estatal de Meteoroloxía informou, tamén, dunha alerta laranxa de vento nas zonas costeiras, prevista para a segunda feira entre as 10h00 e as 20h00. "Agárdase mar moi grosa en todo o litoral", sinalou, tras o que detallou que o vento do sudoeste ha soprar de forza 5 a forza 6, con intervalos de forza 7 na área de Fisterra a Sisargas.
Por isto, recomendouse á poboación seguir medidas de "autoprotección", ademais da retirada de obxectos que poidan caer á rúa dende os tellados, balcóns e fiestras, así como evitar o paso perto de edificios en ruínas, árbores e paneis publicitarios. Tamén reiteraron a importancia de evitar achegarse a diques, malecóns ou cantís, para evitar os golpes de mar. Igualmente, aconselloulles aos condutores "extremar" as precaucións na estrada.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto